  Майя Бывальцева Ильяс Ханнановез Удмуртиысь кивалтэтлэн тӧроезлэн воштӥсез интые юнматӥзы. Со сярысь косэтэз элькунлэн тӧроез Александр Бречалов юнматӥз. Вице-премьер кышкыттэмлык удысын кун политикаез радъян но быдэсъян понна кылкутоз, шуэрес учыръёслэсь бервылзэс быдтон ужез координировать кароз. Со сяна, эрикрадэз утись ёзэсъёсын, Россиысь МЧС-лэн элькунъя валтӥсь управлениеныз, улосвылысь ожгар комиссариатэн валче ужез радъялоз, граждан обороная но шимучыръёсъя комитетлэн ужаменыз кивалтоз, Удмуртиысь миръясь судъясьёслэсь ужзэс чаклалоз. Ватсалом, 26-тӥ коньывуонэ Ханнановлэсь кандидатуразэ та интыуже Кун Кенешлэн сессияз солгаштӥзы.  ВАТСАН Ильяс Наильевич Ханнанов, полициысь полковник отставкаын. 1992-тӥ арысен Удмуртиысь кунпуш ужъёсъя ёзэсъёсын служба нуиз. Огазеяськыса йыруж лэсьтонэн нюръяськонъя управлениысь СОБРен, инкуазез утён удысын эрикрадэз тӥян учыръёсын нюръяськонъя управлениен кивалтӥз, ульчаосын но трос калыкен ужрадъёс ортчытъян дыръя мер радлыкез радъян понна кыкутӥз. Озьы ик кунпуш ужъёсъя министестволэн вневедомственной охраная управлениеныз кивалтӥз. 2016-тӥ арын коньывуонэ Росгвардилэн элькунъя управлениеныз кивалтӥсез луиз. Службазэ нуытозь Уйпал Кавказэ командировкаосы трос пол ветлӥз. Кун данъетъёсын но пусъёсын пусъемын. «Заслуженный сотрудник органов внутренних дел Российской Федерации» дано нимыз вань. Тегъёс: Ижкар Удмуртия кивалтэт кивалтӥсьёс  